
	РЕПУБЛИКА СРБИЈА

	Републичка дирекција за

	имовину Републике Србије

	08 број:404-        /2023

	__._______. 2023. године

	Б Е О Г Р А Д




МОДЕЛ
УГОВОРА O ПРУЖАЊУ УСЛУГА 
ИЗРАДЕ ИЗМЕНЕ И ДОПУНЕ ПРОСТОРНОГ ПЛАНА ИНФРАСТРУКТУРНОГ КОРИДОРА АУТОПУТА Е-75 СУБОТИЦА-БЕОГРАД



УГОВОРНЕ СТРАНЕ:

	1.
	РЕПУБЛИЧКА ДИРЕКЦИЈА ЗА ИМОВИНУ РЕПУБЛИКЕ СРБИЈЕ, Београд, Краља Милана 16, ПИБ 102199586, матични број  17114450, коју заступа Јован Воркапић,  директор (у даљем тексту: Наручилац) и

	
	

	2.
	______________________________________________, улица ______________бр. __, ПИБ ________,  кога заступа  ____________________________, директор  (у даљем тексту: Добављач)

	
	



УГОВОРНЕ СТРАНЕ КОНСТАТУЈУ:
	- да је Наручилац, на основу Закона о јавним набавкама („Службени гласник РС”, бр.91/19) спровео отворени поступак јавне набавке чији је предмет набавка услуга– израде Измена и допуна просторног плана инфраструктурног коридора аутопута E-75 Суботица - Београд (Батајница), број 18/2023,  на основу позива објављеног на Порталу јавних набавки и на Порталу Службених гласила Републике Србије и база прописа ;
	- да је Добављач доставио заједничку/са подизвођачем  понуду број_____ од  __.__.2023.год, која у потпуности одговара спецификацијама из конкурсне документације, налази се у прилогу Уговора и саставни је део Уговора;
	- да је Наручилац Одлуком о додели уговора број 404-___/2023 од __.__9.2023.год, доделио уговор о пружању услуга израде Измена и допуна просторног плана инфраструктурног коридора аутопута E-75 Суботица - Београд (Батајница)
	

ПРЕДМЕТ УГОВОРА
Члан 1.
Предмет уговора је пружање Услуга израде измена и допуна Просторног плана подручја посебне намене коридора инфраструктурног коридора аутопута E-75 Суботица - Београд (Батајница), између Наручиоца и Добављача, у свему према Закону о планирању и изградњи („Службени гласник РС”, бр. 72/09, 81/09 – исправка, 64/10 – УС, 24/11, 121/12, 42/13 – УС, 50/13 – УС, 132/14, 145/14, 83/18, 31/19, 37/19 - др. Закон, 9/20 и 52/21), Правилнику о садржини, начину и поступку израде докумената просторног и урбанистичког планирања („Службени гласник РС”, број 32/19) и стручним захтевима и смерницама Наручиоца, а у складу са описом предмета набавке и одредбама овог уговора.

ВРЕДНОСТ УГОВОРА
Члан 2.
	Укупна  вредност уговора о пружању Услуге израде измена и допуна Просторног плана подручја посебне намене коридора аутопута Суботица – Београд (Батајница) износи ________________________ динара (словима: _______________________________) (без ПДВ-а), односно __________________________________________ динара (словима: _________________________________) (са ПДВ-ом).

Вредност услуге је фиксна и не може се мењати.



СРЕДСТВА ОБЕЗБЕЂЕЊА
               
Члан 3.
	Добављач је дужан да дужан је да у року од 15 дана од закључења уговора, као средство финансијског обезбеђења преда Наручиоцу оригинал банкарску гаранцију за добро извршење посла у висини од 10% од уговорене цене, без ПДВ, која мора трајати најмање 60 дана дуже од истека рока важности уговора.
	Поднета банкарска гаранција мора бити безусловна, неопозива и платива на први позив, без приговора. 
                        Наручилац може да реализује средство финансијског обезбеђења уколико Добављач не извршава своје уговорне обавезе.


Члан 4.
Добваљач се обавезује да у року од 15 дана од дана закључења овог уговора, као средство финансијског обезбеђења достави Наручиоцу оригинал банкарску гаранцију за повраћај авансног плаћања у висини од 25% од укупно уговорене цене са ПДВ-ом.
Банкарска гаранција мора да траје 30 дуже од рока за извршење уговорних обавеза.
Банкарска гаранција мора бити безусловна, неопозива и платива на први позив, без приговора. Наручилац неће уплатити ниједан износ пре него што прими банкарску гаранцију за повраћај авансног плаћања. Правдањем аванса банкарска гаранција се гаси.
      Наручилац може да реализује средство финансијског обезбеђења уколико  Добављач не оправда примљени аванс у року и на начин утврђен Уговором или не одржава гаранцију важећом на начин утврђен Уговором.  
                                            

РОК ИЗВРШЕЊА УСЛУГА

Члан 5.
Добављач се обавезује да ће услугу из члана 1. овог уговора  извршити у следећим роковима: 
- 15(петнаест) радних дана за израду КТП од дана увођења у посао.
-рок за предају радне верзије нацрта измена и допуна Просторног плана подручја посебне намене са елементима детаљне разраде за потребе спровођења стручне контроле износи __________радних дана (не дужи од 60 радних дана), од дана достављања подлога, потребних података и услова; 
· рок за предају финалне верзије нацрта измена и допуна Просторног плана подручја посебне намене са елементима детаљне разраде поступљеним у складу са Извештајем о обављеној стручној контроли нацрта измена и допуна Просторног плана подручја посебне намене, а за потребе спровођења поступка јавног увида износи до 30 дана од дана пријема овог извештаја;
· рок за предају нацрта измена и допуна Просторног плана подручја посебне намене са идејним решењем поступљеног у складу са Извештајем о обављеном јавном увиду, износи 30 дана од дана пријема овог Извештаја;
· рок за предају Уредбе о утврђивању измена и допуна Просторног плана подручја посебне намене за потребе трајног чувања у тврдо укориченом повезу и два примерка документационе основе, износи ______ радних дана (не дужи од 60 радних дана), од дана објављивања Уредбе о утврђивању предметног просторног плана у Службеном гласнику. 
          -   20 (двадесет) радних дана за израду Пројекта препарцелације са геодетским обележавањем од дана усвајања ПДР са провођењем у катастру. 
           Рок одазива на позив Наручиоца не може бити дужи од 24 сата од пријема позива овлашћеног лица Наручиоца.

НАЧИН ПЛАЋАЊА	
Члан 6.
[bookmark: _GoBack]             Наручилац обезбеђује аванс од 25% укупно уговорене цене, након пријема банкарске гаранције за повраћај аванса, а остатак вредности уговора ће се плаћати по испостављеним ситуацијама, односно извршеним услугама, у складу са Обрасцем структуре понуђене  цене, који саставни део понуде.
             Наручилац се обавезује да ће плаћање извршити у року од 45 дана по пријему исправне фактуре електронским путем, а на основу Записника о извршеним услугама (без примедби), потписаног од стране овлашћеног лица изабраног Понуђача и овлашћеног лица Наручиоца. Почев од примене Закона о електронском фактурисању, фактура мора бити достављена преко одговарајуће веб апликације која је саставни део система електронских фактура. Фактура мора да садржи све елементе који су прописани Законом о ПДВ-у, Законом о електронском фактурисању и осталим законима који регулишу ову област. Приликом издавања фактуре преко одговарајуће веб апликације која је саставни део система електронских фактура,изабрани Понуђач је у обавези да Записник о извршеној услузи, обострано потписан, приложи као пратећи документ електронске фактуре. Фактура која не буде садржала све прописане елементе и прилоге ће бити одбијена.
          Обавезе Наручиоца које доспевају у наредној буџетској години биће реализоване највише до износа средстава која ће Наручиоцу бити одобрена за наредну буџетску годину.


ОПИС УСЛУГА
Члан 7.
Законски основ
Просторни план подручја посебне намене израђује се у складу са:
- Законом о планирању и изградњи („Службени гласник РС”, бр. 72/09, 81/09 – исправка, 64/10 – УС, 24/11, 121/12, 42/13 – УС, 50/13 – УС, 98/13 – УС, 132/14, 145/14, 83/18 31/19, 37/19 - др. закон, 9/20 и 52/21), мења се Просторни план инфраструктурног коридора аутопута E-75 Суботица - Београд (Батајница) („Службени гласник РС”, бр. 69/03, 36/10, 143/14, 81/15 и 113/22). У Одлуци о изради измена и допуна планског документа наведени су разлози за измену и допуну планског документа, у складу са члана 46. ст. 1. и 5. Закона о планирању и изградњи.
-	Правилником о садржини, начину и поступку израде докумената просторног и урбанистичког планирања („Службени гласник РС”, број 32/19), којим је одређена садржина и процедура израде просторног плана подручја посебне намене;
-	Правилником о садржини и начину вођења и одржавања Централног регистра планских докумената, Информационог система о стању у простору и локалног информационог система и дигиталном формату достављања планских докумената („Службени гласник РС”, број 33/15), којим се ближе прописује садржина и начин вођења и одржавања Централног регистра планских докумената, Информационог система о стању у простору и локалног информационог система планских докумената, као и дигиталних формата достављања планских докумената.
Технички опис
Просторни план инфраструктурног коридора аутопута E-75 Суботица - Београд (Батајница) потребно је изменити и допунити у циљу:
 - проширења капацитета граничног прелаза Келебија, општина Суботица;
- реконструкцију и изградњу садржаја зоне путничко-царинског терминала и зоне робно-царинског терминала потребних за функционисање државног граничног прелаза;
- утврђивања саобраћајног решења  којим ће се предвидети већи броја трака којим се повећава пропусна моћ граничног прелаза;
- утврђивања услова за рационално коришћење простора, природних потенцијала и инфраструктурног система у складу са принципима одрживог развоја; 
- елиминисања и минимизирања међусобних негативних утицаја планире зоне граничног прелаза и инфраструктурног коридора и окружења; 
- решавање свих саобраћајних укрштања у зони граничног прелаза и усклађивање саобраћајног решења како са пројектантима који су ангажовани од стране ЈП Коридора Србије, као и суседне стране граничног прелаза Мађарске.
- проширење и изградња хидротехничке инсталације, електроенергетске, термоенергетске и телекомуникационе инфраструктуре у зони граничног прелаза. 
	При изради Измена и допуна Просторног плана потребно је применити све прописе и стандарде који регулишу предмет пројектовања.
Измене и допуне Просторног плана се заснивају на планској, студијској и другој документацији, резултатима досадашњих истраживања и важећим документима у Републици Србији.
Измене и допуне Просторног плана се у свему раде према Закону о планирању и изградњи и Правилнику о садржини, начину и поступку израде докумената просторног и урбанистичког планирања. Израда измена и допуна Просторног плана мора да буде усклађена у свему са важећом законодавном регулативом  и пројектном документацијом на коридору и садржати смернице и основе за измену и допуну важећих планских документа, разраду просторног плана на нивоу планова детаљне регулације, као и даљу разраду на нивоу техничке документације. 
Израда Измена и допуна Просторног плана подразумева припрему следећег: 
- Измена и допуна Просторног плана подручја посебне намене, који се састоји из текстуалног и графичког дела (члан 22. Закона о планирању и изградњи и чл. 12-20. Правилника о садржини, начину и поступку израде докумената просторног и урбанистичког планирања), и то:
		- текст измена и допуна Просторног плана доставља у амандманској форми текста,
		- пречишћена верзија текста (пречишћен текст Просторног плана у складу са свим претходним изменама и допунама Просторног плана),
		- графички део који садржи све претходне измене и допуне Просторног плана (графички прилози пречишћени у складу са свим претходним изменама и допунама Просторног плана).
-	Документационе основе (члан 28. Правилника о садржини, начину и поступку израде докумената просторног и урбанистичког планирања).
Текстуални и графички део Измена и допуна Просторног плана подручја посебне намене се израђује у аналогном и дигиталном облику.
Текстуални део се припрема у складу са Јединственим методолошким правилима за израду прописа („Сл. гласник РС”, број 21/10).
Графички део планског документа јесу карте, које се израђују као дигиталне карте и аналогни приказ (штампане карте). Дигиталне карте планског документа су векторски подаци који се израђују у софтверским пакетима заснованим на GIS и CAD технологији. Слојеви дигиталне карте се израђују и предају искључиво у једном од следећих фајл формата: *.shp, *.mxd, *.dwg, *.dxf, *.mif, *.dgn, *.kml, *.gml или *.xml (други фајл формати, као што су *.pdf, *dwf, *.cdr и др. не сматрају се валидним).
	Просторни план мора да садржи и елементе регулационе разраде у смислу директног спровођења, односно да буде урађен тако да садржи елементе на основу којих се могу издати локацијски услови, за делове територије у обухвату просторног плана за које није предвиђена израда урбанистичког плана. Ови елементи за директно спровођење су неопходни за дефинисање просторне, технолошке или функционалне везе зоне граничног прелаза са непосредним окружењем, као и положај и правила уређења, грађења и коришћења објеката и површина у коридору. 
	Измене и допуне Просторног плана обухватају делове територија: градова Суботица, Нови Сад и Београд, као и општина Кањижа, Бачка Топола, Србобран, Врбас, Темерин и Мали Иђош.
Изменама и допунама Просторног плана створиће се плански основ за дефинисање дугорочне концепције просторног развоја подручја посебне намене, као и плански основ за уређење, изградњу и заштиту простора у смислу његовог директног спровођења. 
	 
НАЧИН СПРОВОЂЕЊА КОНТРОЛЕ

 Члан 8.
Пружање услуге која је предмет овог уговора, вршиће се на основу захтева и достављене документације од стране Наручиоца, у року наведеном у понуди Добављача.
У случају записнички утврђених мањкавости у садржају и квалитету Измена и допуна Просторног плана подручја посебне намене, Добављач је обавезан да исте отклони најкасније у року до 7 (седам) дана од дана сачињавања записника о уоченим недостацима.
У случају непоступања Добављача у складу са записнички утврђеним мањкавостима, Наручилац може активирати банкарску гаранцију за добро извршење посла која је дефинисана чланом 3. овог Уговора.

 Члан 9.
           Лице које врши надзор над спровођењем пружања услуге биће одређено актом Наручиоца, а на страни Добављача то лице је___________________.( попуњава Добављач)

ОБАВЕЗА ДОБАВЉАЧА
 Члан 10.
Добављач је обавезан да:
1) активно учествује у свим фазама израде и усвајања измена и допуна Просторног плана (прибављања услова за израду измена и допуна Просторног плана, стручне контроле, јавног увида и усаглашавања и поступања по мишљењима надлежних органа на предлог акта којим се утврђује просторни план);
2) у циљу детаљне разраде Измена и допуна Просторног плана подручја изврши геодетска снимања терена која улазе у цену израде планског документа;
3) за потребе одржавања стручне контроле и спровођења процедуре јавног увида припреми и преда Наручиоцу одговарајући број комплета текстуалног и графичког дела планског документа као и одговарајуће презентације;
4) за потребе трајног чувања усвојене Уредбе о утврђивању измена и допуна Просторног плана подручја посебне намене достави Наручиоцу одговарајући број комплета Измена и допуна Просторног плана подручја посебне намене са текстом објављеним у Службеном гласнику РС и рефералним картама у тврдо укориченом повезу, у складу са предметном уредбом;
5) достави текст измена и допуна Просторног плана у амандманској форми текста;
6) достави пречишћену верзију текста (пречишћен текст Просторног плана у складу са свим претходним изменама и допунама Просторног плана),
7) достави графички део који садржи све претходне измене и допуне Просторног плана (графички прилози пречишћени у складу са свим претходним изменама и допунама Просторног плана).
8) достави Наручиоцу два примерка документационе основе; 
9) преда границу обухвата планског подручја у *.shp или *.gml дигиталном формату у складу са Правилником о садржини и начину вођења и одржавања централног регистра планских докумената, информационог система о стању у простору и локалног информационог система и дигиталном формату достављања планских докумената.

ОБАВЕЗЕ НАРУЧИОЦА
Члан 11.
Наручилац је обавезан да:
· пружи Добављачу све неопходне информације и подршку која је неопходна за извршење уговорних обавеза из овог Уговора
· врши контролу и надзор над пружањем услуга, 
· Добављачу плати цену за извршене услуге која су предмет овог Уговора.


ИЗМЕНА УГОВОРА
Члан 12.
Наручилац може дозволити измене уговора, током трајања уговора, на основу чл.156.-161. Закона о јавним набавкама.
На основу образложеног захтева Добављача, Наручилац може дозволите измене у погледу рока извршења обавезе, само  уколико нису настале кривицом Добављача, уколико је до кашњења дошло због радњи надлежних органа и институција или су последица више силе.
Уколико измену уговора предлаже Добављач Наручиоцу, дужан је да поднесе захтев у року од 2 (два) дана од дана сазнања за околности, а најкасније у року од 5 (пет) дана пре истека коначног рока за извршење услуге овог Уговора. 

ВИША СИЛА
Члан 13. 
 	Уколико после закључења овог уговора наступе околности више силе које доведу до ометања или онемогућавања извршења обавеза дефинисаних уговором, рокови извршења обавеза ће се продужити за време трајања више силе.  
 	Виша сила подразумева екстремне и ванредне догађаје који се не могу предвидети, који су се догодили без воље и утицаја страна у уговору и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти. 
 	Страна у уговору погођена вишом силом, одмах ће у писаној форми обавестити другу страну о настанку околности изазване вишом силом доставити одговарајуће доказе.  

ПРОМЕНА ПОДАТАКА 
Члан 14.
Добављач је дужан да без одлагања писмено обавести Наручиоца о било којој промени у вези са испуњеношћу услова из поступка јавне набавке, која наступи током важења уговора, и да је документује на прописани начин.

РАСКИД УГОВОРА
                                                                     Члан 15.

	У случају да уговорне стране не изврше своје обавезе на начин и у роковима утврђеним овим уговором, уговор се може једнострано раскинути.
У случају из става 1. овог члана, уговорна страна је дужна да о томе, писаним путем обавести другу уговорну страну, у року од 15 дана пре дана раскида уговора, уз навођење разлога за раскид уговора.
	Уговорне стране могу споразумно раскинути уговор. Наведеним актом, уговорне стране ће регулисати међусобна права и обавезе доспеле до момента раскида уговора.
	Уколико Наручилац претрпи штету услед неиспуњења уговорних обавеза од стране Добављача, Добављач је дужан да му надокнади штету у целини.


ПРЕЛАЗНЕ И ЗАВРШНЕ ОДРЕДБЕ 

Члан 16.
	За све што није регулисано овим уговором примењиваће се одредбе Закона који регулишу облигационе односе и одредбе Закона о планирању и изградњи и Закона о просторном плану Републике Србије.  
Члан 17.
 	Све спорове који проистекну у реализацији овог уговора, уговорне стране ће решавати споразумно, у супротном уговарају надлежност Привредног суда у Београду. 
Члан 18.
 	Овај уговор је закључен у 6 (шест) истоветних примерака од којих по 3 (три) припада свакој страни.


              ДОБАВЉАЧ 		НАРУЧИЛАЦ 
 
	 		 

                                ,   директор 	 	Јован Воркапић, директор 

